મિર્ઝા-સાહિબાંની જોડી એકબીજાના તો ગળાડૂબ પ્રેમમાં બતાવાઈ છે, પણ એ પ્રેમ ભંગાર ટેલિકૉમ નેટવર્કની જેમ આપણા હૃદય સુધી કનેક્ટ થતો જ નથી. તેમની કોઈ જ આગવી પર્સનાલિટી આપણી સામે નથી આવતી. શેક્સપિયરને અંજલિ આપવા માટે ગુલઝારસાહેબે યુ ટૂ, બ્રૂટસ? જેવા સાહિત્યિક સંવાદો મૂક્યા છે, પણ વાર્તાને આગળ વધારે અને યાદ રહી જાય એવા ચોટદાર સંવાદો લદ્દાખના પહાડોમાં જ ક્યાંક ખોવાઈ ગયા છે. સ્ટાર્ટ ટુ ફિનિશ આખી ફિલ્મ એ હદે પ્રિડિક્ટેબલ છે કે તમે પહેલી પાંચ મિનિટમાં જ એનો અંત કળી શકો.